Joshua Kimmich mai are contract cu Bayern Munchen până în vara anului 2025, iar presa din Spania anunță că mijlocașul german va părăsi gruparea pregătită de Thomas Tuchel la finalul acestui sezon.
Joshua Kimmich va pleca de la Bayern Munchen la finalul acestui sezon
Joshua Kimmich este unul dintre cei mai importanți jucători pe care îi are Bayern Munchen în acest moment.
Mijlocașul german a ajuns pe Allianz Arena în vara anului 2015 și de atunci a adunat 378 de apariții în tricoul formației bavareze.
Bayern l-a adus pe Kimmich de la VfB Stuttgart pentru suma de 8.5 milioane de euro, iar acum acesta valorează 75 de milioane de euro.
Potrivit Mundo Deportivo, acesta a cerut conducerii să fie lăsat să plece în vară dacă vor sosi oferte la adresa sa, fiind nemulțumit de relația pe care o are cu Thomas Tuchel, dar și-a menținut poziția și după ce Bayern a anunțat că Tuchel va pleca la finalul sezonului.
Barcelona, Liverpool și Arsenal sunt interesate de serviciile internaționalului german și rămâne de văzut pentru ce sumă se va despărți Bayern de el, în condițiile în care contractul său expiră în vara anului 2025.